Vrede In Sy Teenwoordigheid Grootdruk (Sponsgevulde Hardeband)
/ Vrede In Sy Teenwoordigheid Grootdruk (Sponsgevulde Hardeband)
Ons kan nooit té veel tyd saam met God deurbring nie. “Ek wens ek het meer tyd gehad om net rustig te word by God.” Daar is waarskynlik bitter min gelowiges wat dit nié al gedink het nie. In die 366 grootdruk-dagstukke in Vrede in sy teen­woor­digheid plaas Angus Buchan sterk fokus op die feit dat tyd saam met God een van die belang­rikste ver­antwoor­delikhede is wat elke ge­lowige het. Dit bepaal die diepte van jou verhouding met God. Vrede in sy teenwoordigheid is vir elke gelowige wat hunker na meer tyd saam met God. Die feit bly staan: Ons kan nooit té veel tyd saam met God deur­bring nie. Ook beskikbaar in Engels onder titel Peace in His Presence. Oor die outeur Angus Buchan het die roeping ervaar om die evangelie te verkondig, en in 1980 stig hy Shalom Ministries in Suid-Afrika. Hy skryf, neem TV-boodskappe op en reis om die woord van God aan mense wêreldwyd te bring. Hy is voltyds evangelis en ’n gewilde spreker. Angus en sy vrou, Jill, bly op die plaas Shalom in die KwaZulu-Natalse Middelland. By
1 Januarie Is enigiets te moeilik vir God? Is daar enigiets wat te moeilik is vir die HERE? ~ Genesis 18:14 Aan die begin van hierdie nuwe jaar vra die Here jou ’n eenvoudige vraag: “My liewe kind, is daar enigiets wat te moeilik is vir My?” Jy kan dalk sê: “Ek weet nie wat ek in hierdie situasie moet doen nie, Here.” Jesus het die antwoord waarna jy soek: “Niks is onmoontlik vir God nie” (Lukas 1:37). Die Woord sê in Numeri 23:19: “God is nie ’n mens dat Hy sal lieg nie. Hy is nie ’n mens wat ‘ekskuus’ sal sê nie. Het Hy al ooit iets gesê wat Hy nie gedoen het nie? Het Hy iets belowe wat Hy nie nagekom het nie?” God het aan Abraham gesê: “Kyk op na die naghemel en tel die sterre. Kan jy hulle tel? Net so baie sal jou nageslag wees!” (Genesis 15:5).	Review this Product
You're reviewing: Vrede In Sy Teenwoordigheid Grootdruk (Sponsgevulde Hardeband)